
PROME MINISTER Evelyn VVever-Croes 
Asunto General, Innovacion, Organisacion Gubernamental, Infrastructura y Planificacion Teritorial 


Bestuurskantoor a wordo ilumina cu luz oraño 
represantando speransa y solidarismo: 


EN CONEXION CU CONSCIENTISACION PA 
ELIMINA VIOLENCIA CONTRA HENDE MUHE 
Y MUCHA MUHE 


Diahuebs anochi Gobierno di Aruba a ilumina Bestuurskantoor 
cu luz oraño en conexion cu "Dia Internacional pa Elimina 
Violencia Contra Hende Muhe y Mucha Muhe’. Prome Minister 
Evelyn Wever-Croes conhuntamente cu algun Minister, 
Parlamentario y fundacionnan tabata presente na e ceremonia 
caminda cu Gobierno di Aruba a uni na e meta pa crea mas 
conscientisacion den nos comunidad. 

E ta sumamente importante pa рага keto na conscientisacion 
contra di violencia contra hende muhe y mucha muhe pasobra 
e efecto cu e tin den un hogar y riba henter un comunidad 
ta hopi grandi. Ademas, e efectonan ta dura hopi largo, pues 
unabes cu ta permiti y tolera situacion asina, ta dificil pa bisa 
cu orguyo cu esaki ta un dushi Aruba. 





Prome Minister Evelyn Wever - Croes: “E luz oraño cu ta 
ilumina Bestuurskantoor ta e luz di speransa y muestra di 
solidarismo di parti Gobierno di Aruba, pa cu e 16 dianan cu 
ta bay tin di actividad en conexion cu conscientisacion contra 
violencia contra hende muhe y mucha muhe. E ta importante 
pa para keto na e situacion y den e trayecto nos dilanti, percura 
pa sostene tur hende muhe pa por tin mas oportunidad di 
desaroyo y crecemento. 


Saliendo for di e pandemia, Aruba ta den pleno desaroyo y ta 
importante pa considera cu a pesar cu e pandemia a afecta tur 
hende, e grupo mas afecta ta muchanan, adultonan y hende 
muhe. Mas hende muhe cu hende homber a perde trabou. Mas 
hende muhe cu hende homber mester a keda cas cu muchanan 
ora scolnan a cera y tabatin hopi mas violencia contra hende 
muhe. P”esey mester pone atencion riba e posicion di hende 
muhe. Si no haci esaki awor den recuperacion, ta perde tur e 
avansenan cu a bin ta logra durante decadanan”. 


Por ultimo Gobierno di Aruba ta felicita cada organisacion cu 
ta trahando duro riba e problema aki y ta desea cada uno hopi 
exito durante e 16 dianan di conscientisacion. 





MONL 

DIA INTERNACIONAL РА 
Amina Violencia, Cont 
Monde Muhe 


— 25 NOV. 2021 — 


En conexion cu “Dia Internacional pa Elimina 
Violencia Contra Hende Muhe”, 
Gobierno di Aruba lo ilumina Bestuurskantoor 
cu luz oraño 








Gabinete Wever - Croes I] 

Prome Minister Evelyn VVever-Croes: 


CONMEMORANDO 35 ANA DI 
FAYECIMENTO DI UN GRAN LİDER SEÑOR 
GILBERTO FRANCOIS “BETICO” CROES 


“Nos compromiso ta pa sigui lucha pa logra e Felicidad cu 
tanto Betico Croes tawata anhela pa e pueblo di Aruba” 


PE ут г би су 

















Manera tur aña, diabierna mainta 26 di november, a tuma luga 
na Santana na Santa Cruz, e acto conmemoracion cu oracion 
y ofrenda floral na e graf di nos Libertador Gilberto Frangois 
'Betico' Croes en conexion cu 35 aña di su fayecimento. Prome 
Minister Señora Evelyn Wever-Croes y famia di nos Libertador, 
mandatarionan di Gabinete Wever-Croes y Parlamentarionan 
hunto cu gran parti di e famia di e Partido cu señor Betico 
Croes a funda, tawata presente. 


Prome Minister na e ocacion den nomber di Gobierno di Aruba, 
a gradici e famia di señor Betico Croes pa nan sacrificio cu 
a hiba nan pa comparti Betico cu e pueblo Arubano. Manera 
Betico a yega di expresa den loke hopi ta considera su discurso 
di despedida na Ser'iNoka, “Mi no ta un tata pa un hogar di 
homber y muhe y 4 yiu pero mi ta un tata pa henter pueblo di 
Aruba". 





“Awe, si mi haya e oportunidad y si Betico lo tawata na bida, 
mi kier bisa Betico danki pa tur e sacrificio y lucha. Danki pa 
duna nos Pais Aruba. E compromiso ta mas fuerte cu nunca 
pa sigui lucha pa mantene e pais aki, nos dushi Aruba pa logra 
e Felicidad cu tanto Betico Croes tawata anhela pa e pueblo di 
Aruba”, Prome Minister a duna di conoce. 





ISLAK) ONLINE 
Diabierna 26 November 2021 EA 





Continuacion CONMEMORANDO 35 ANA DI FAYECIMENTO.... 

MINISTER Xiomara Maduro 





Finansa y Cultura 








MINISTER MADURO A RICIBI E 
BIOGRAFIA DI ROBBY SCHOUTEN 
"ENTRE 2 CONTINENTE" 


Cu sumo placer Minister Xiomara Maduro di Cultura a ricibi e 
buki di e biografia di sr. Robby Schouten, "Entre 2 continente.” 
Un buki pa cera conoci cu Robby su bida yena cu aventura y 
su amor grandi pa e islanan Aruba, Bonaire y Curagao. 


E ta un honor pa Minister Maduro di por a haya un espacio 
tambe como Minister di Cultura di Aruba den e buki di Robby. 


Minister Maduro ta felicita Robby cu e bunita obra aki pa laga 
nos cera conoci cu su persona y ta gradici Robby pa brinda 
Pueblo un obra mas den nos dushi idioma Papiamento. 




















di Aruba a duna un 

mecimento na Robby pa su 

 adadon di mas di 50 aña па 
programacion di television. 





” Robby Xiomara Maduro y Tony Sherman 

Continuacion MINISTER MADURO A RICIBI E BIOGRAFIA DI ROBBY SCHOUTEN 

MINISTER Dangui Oduber 





Turismo y Salubridad Publico 








CONHUNTAMENTE CU COLEGA MINISTER 
GLENBERT CROES A HACI UN SITE VISIT 
PA MIRA E AVANCENAN DI E PROJECTO 

GATEWAY 2030 











Diabierna atardi Minister di Turismo Sr. Dangui Oduber 
conhuntamente cu Minister Glenbert Croes, bou invitacion di e 
CEO Sr. Joost Meijs y e Hunta di Supervicion di Aruba Airport 
Authority (AAA), a presenta pa un bishita priva. E bishita aki 


tabata relaciona cu e avancenan di e fase 1-A di e proyecto 
di expansion di nos aeropuerto, esta Gateway 2030. 


Aki Minister Oduber y Minister Croes por a mira tur locual 
cu ta wordo haci y alaves haya un splicacion amplio di e 
lidernan di e proyecto. E proyecto aki no ta uno facil, e tin hopi 
complehidad cune mirando cu e ta na un aeropuerto cu mester 
keda operacional na tur momento. Pa e motibo aki mirando cu 
e “high season” di nos turismo ta drentando y esaki kiermen 
cu nos aeropuerto ta bay opera riba ful su capasidad. Tur 


contratista lo bay baha cu vacantie e di dos siman di december 
manera ta custumber. E proyecto Gateway 2030 lo para un 
rato y lo continua bek cuminsamento di januari 2022. 


Gateway 2030 ta un proyecto di mas di 140 miyon dollar cu lo 
genera entre 200 y 300 cupo di trabou sea directo of indirecto 
cu AAA. E proyecto aki ta creando un spin off economico pa 
pais Aruba y ta treciendo placa den caha di Gobierno atraves 
di impuesto. Ta un proyecto importante pa e ampliacion y 
renobacion di nos aeropuerto. Minister Oduber a enfatisa 
cu e proyecto aki ta wordo ehecuta pa contratistanan local y 
mayoria di e materialnan di construccion ta wordo cumpra na 
Aruba mes. Segun planificacion e proyecto aki lo mester wordo 
entrega na aña 2024, asina e madatario a trece dilanti. 

Continuacion CONHUNTAMENTE CU COLEGA MINISTER GLENBERT CROES.... 
Fase 1A 








Minister Oduber a splica den varios ocacion anteriormente cu 
fase 1A ta encera un expansion di e US departure hall, esaki lo 
bay bira 2 biaha mas grandi cu locual e ta na e momento aki. 
Tambe lo bay construi un “baggage hall” completamente nobo 
di tecnologia ultra moderno y sumamente sofistica. 




























Segun e mandatario esaki lo ta un di e miho “baggage hall” 
nan na mundo y sigur e miho den Caribe na momento cu e ta 
den funccion. Minister Oduber a menciona cu e ta un inversion 
basta cuantioso pero na momento cu e ta cla nos aeropuerto lo 
por ofrece un mihor servicio y experencia na nos bishitantenan. 
Minister a splica cu e inversion aki ta uno necesario mirando 
e proyeccionnan cu tin pa futuro. Ta proyecta cu Aruba lo sigui 
crese den cantidad di bishitante y si no haci e inversionnan 
necesario nos aeropuerto no por bay duna e servicio na nos 
bishitantenan cu nos ta desea. 





Minister Dangui Oduber den nomber di Gobierno di Aruba a 
manda palabranan di gradicimento na tur stakeholder's pa nan 
trabou, compromiso y cooperacion pa cu e proyecto. Na final 
e mandatario a manda un danki special na tur e contratistanan 
y tambe na cada un di e trahadornan cu ta haci proyecto 
Gateway 2030 posibel. Aruba ta progresando y manera nos a 
bisa den campaña, nos pais lo prospera bek. 

















Афон 4 

MINISTER Glenbert F. Croes 
Labor, Energia y Integracion 











Na ocasion di 35 aña di Status Aparte 


RIBA Е ISLA CHIKITO AKI ТА BIBA UN 
NACION CU GRAN FE 


Recientemente Gobierno di Aruba a organisa un conferencia 
pa conmemora e 35 aña di nos Status Aparte. Durante e 
conferencia e recore e lucha for di su inicio te na su logro sigui 
pa e 35 añanan di construccion di Pais Aruba. Na e occasion 
aki Minister Glenbert Croes tabatin e siguiente mensahe: 


“Na prome lugar mi speransa ta cu cada ciudadano Arubiano 
y cada ciudadano cu a bin haci Aruba nan pais, nan lugar, 
nan hogar, nan isla di bida, cu nan sinti nan mes conmovi pa 
e conferencia di awe, unda nos ta conmemora e di 35 aña di 
Status aparte, e di 35 aña di existencia di Aruba como pais, di 
nos tur como Arubiano. 


E 35 aña nan aki tin pagina y paginanan skirbi di diferente 
sucesonan cu ta defini nos. Retonan dificil cu nos a surpasa 
pero tambe momentonan di hopi gloria, di hopi speransa, 35 
aña di crecemento, 35 aña di formacion como pais. Den 35 
aña nos a transforma transforma nos mes, y ora cu awe nos ta 
haci e reflexion riba e 35 añanan cu a pasa, ta pa nos recorda 
di kico nos fundeshi ta traha, pero cu bista pa future. Nos ta 
tira un bista riba e pasado, pa semper balora di unda bo ta bin, 
pero pa bo pone bo bista riba un futuro cu un fundeshi bon 
forma. 


Nos no lo lubida nunca di unda nos ta bin, pero e mester 
cuaha bo fundeshi pa bo mira un futuro cu un perspectiva di 
speransa y briyante. Nos kier pa Aruba sigui transforma su 
mes. Aruba transforma su mes bira mihor. Apesar cu kizas 
palabranan di speransa y optimismo despues di pandemia por 
ta un contradiccion, nol Aruba a lanta, para, cay, lanta, para 
y sigui padilanti semper. Y esey ta e gran agilidad, e gran 
virtud, di e isla aki. Aunke chikito, pero nos ta un pais grandi 
na sentimiento. Riba e 30 kilometer di largo, e 12 kilometer di 








| a / 

Й 
hancho di e parti mas hancho, ta biba un nacion cu un gran 
perspectiva y fe den su mes. Laga nos tene fe den nos mes, 
pa nos mira e siguiente 35 añanan nos dilanti, pasobra ta toca 


nos generacion pa laga un bon Aruba atras pa tur e yuinan di 
nos Pueblo. 


Aruba pabien cu e 35 aña di bo identidad y nos ta mira cu 
gran speransa e 35 añanan padilanti”, tabata palabranan di 
gran fe y speransa cu Minister Glenbert Croes a comparti riba 
un conmemoracion asina balioso esta e 35 aña di nos Status 
Aparte. 

Guillfred Besaril 








Arubahuis na futuro studiantenan: 





Regla vivienda na tempo ta crucial pa tur studiante di Aruba 
cu kier bin studia na Hulanda. Arubahuis ta enfatisa riba e 
importancia pa futuro studiantenan tuma accion na tempo 
y pa no no laga e asunto di vivienda pa ultimo momento. 
Studiantenan di Aruba cu tin pensa di bay studia na Hulanda 
mester tene cuenta cu mester inscribi pa camber sigur un of 
dos aña di antemano, dependiendo e ciudad. 


Esaki ta e mensahe fuerte cu Minister Plenipotenciario 
Guillfred Besaril na e studiantenan. Arubahuis ta indica cu 
tin un scarsedad grandi di vivienda na Hulanda den diferente 
ciudad. E scarsedad ta afecta tur hende y ta conduci na 
situacionnan hopi fastioso. Tin varios studiante international y 
hasta studiantenan Hulandes cu ta hayanan mes riba caya of 








cu ta keda den noodopvang of den hostel pa temporadanan 
largo sin perspectiva riba un camber. Esaki ta conduci na hopi 
stress y na un start dificil di bo bida como studiante na Hulanda. 


Mas tempran bo orienta y inscribi, mas grandi bo chensnan 
ta pa haya un lugar di biba ora cu bo bin studia na Hulanda. 
Arubahuis hunto cu e mentornan tin e tarea pa duna e 
informacion y conseho necesario con por yega na vivienda. 
Nos ta enfatisa cu e studiante mes ta keda responsabel pa 
haya y regla su vivienda na Hulanda,' segun minister Besaril. 
Pesey e apelacion urgente di Arubahuis na futuro studiantenan 
ta pa nan regla vivienda na tempo, sino e no ta consehabel pa 
subi avion y bin studia na Hulanda sin vivienda of perspectiva 
riba un camber. 

Continuacion ARUBAHUIS NA FUTURO STUDIANTI 


XPECTATIVANAN Y IMPORTANCIA DI VIVIENDA 

Ora di busca vivienda ta importante pa bo balansa bo 
expectativanan y pa bo tin e “mind-set” corecto pa loke ta biba 
na Hulanda. Cuminsa simpel y chikito y zorg pa bo haal bo 
prome aña di estudio. E aña siguiente ya bo conoce Hulanda 
mas miho y bo por orienta pa algo otro teniendo cuenta cu bo 
budget. Mayoria studiante for di Aruba kier un studio cu tur 
facilidad pa nan mes pero mester realisa cu e tipo di studionan 
aki ta schaars y mas caro compara cu un camber. Tene cuenta 
cu ora bo yega Hulanda bo mester por inscribi na un adres 
mesora. Sin vivienda bo no por inscribina Gemeente y bo no por 
haya bo BSN-nummer. Pa ley bo mester ta inscribi na yegada 
na Hulanda den e Basis Registratie Persoonsgegevens (BRP) 
door cu bo a schrijf uit for di Aruba. Sin un adres na Hulanda y 
sin BSN-nummer tur resto di asunto cu bo tin cu regla promer 
cu aña escolar cuminsa ta keda pega. Por ehempel banco, 
DUO, OV- studentenreisproduct, etc. 


PAGINA “STUDIA NA HULANDA” 

Pa informa y conseha studiantenan riba diferente aspecto di 
studia na Hulanda y particularmente riba e aspecto di vivienda 
Arubahuis conhuntamente cu Departamento di Ensenansa a 
desaroya e pagina “Studia na Hulanda” [www.ea.aw/pages/ 
studia-na-hulanda]. Riba e pagina por haya informacion 
specifico di e diferente opcionnan di vivienda y informacion di 
cada ciudad y regio cu a wordo compila door di e mentornan di 





ENAN.... 


Arubahuis. Arubahuis ta duna informacion amplio di e bentaha 
y desbentahanan di cada opcion y ta alerta studiantenan riba e 
puntonan importante cu mestertene cuenta cune. Studiantenan 
tambe por wak bek e webinar “Studentenhuisvesting in 
Nederland” cu Arubahuis a organisa conhuntamente cu 
woningcorporatie DUWO riba e pagina of via di e siguiente 
link https://bit.ly/2Z0TZvl. Tur futuro studiante di Aruba ta 
wordo conseha pa tuma bon nota di e informacion cu ta wordo 
publica y pa tene e pagina “Studia na Hulanda” bon na bista 
pa cualkier desaroyo. 


Minister Besaril di comienso di su funcion na Hulanda a mustra 
riba e importancia di un bon preparacion di nos studiantenan 
prome cu nan bin Hulanda. Minister Besaril: “Nos a scoge pa 
inverti hopi den e informacion pa e futuro studiantenan di Aruba. 
Durante e ultimo añanan nos a bin ta organisa structuralmente 
sessionnan di informacion y webinars pa studiantenan pa 
asina facilita nan cu tur informacion relevante y consehonan 
importante pa cu nan futuro bida como studiante na Hulanda'. 
Un bon preparacion ta crucial pa por logra exito na Hulanda. Tin 
hopi informacion ey for y Arubahuis y mentoren tey pa facilita y 
conseha pero cada studiante ta responsabel pa orienta su mes 
bon y tuma accion na tempo. Minister Besaril y departamento 
di Enseñansa di Arubahuis ta desea tur futuro studiante hopi 
exito cu nan preparacion! 





ө 

DERECHO 


x 

SCOLN 
UNESCO ARUBA a inicia recientemente un cooperacion cu 
Comision di Derecho di Mucha y Centro pa Hoben y Famia. 
Сото parti di e kalender di celebracion di Derechonan di Mucha 
pa 2021, secretariado di UNESCO a duna un presentacion, 
dia 23 di november ultimo, na un grupo di profesional cu ta 
traha intensivamente cu e topico aki. E tema ta importante pa 
UNESCO como organisacion di Nacionnan Uni cu e mandato 
specifico pa educacion y cu ta sostene e metanan di Desaroyo 
Sostenibel 2030. 


E presentacion tabata consisti di un parti general y un parti 
dedica specificamente na scolnan di UNESCO. UNESCO tin 
como meta pa aña 2022 pa tin scolnan di UNESCO na Aruba. 
Pa esaki mester di e cooperacion di directiva di scolnan, 
personal y mayornan di e scol, y tambe e grupo di stakeholders 
'rond' di e scol. 


Den e parti general, secretario-general a pone atencion 
riba puntonan importante di e manera di traha di UNESCO: 
synergia, network, cooperacion, comparti conocemento y 
innovacion. Pa cada area cu UNESCO tin mandato riba dje, 
cua ta educacion, ciencia, cultura y comunicacion, a indica 
kico lo ta e prioridadnan pa e dos añanan nos dilanti. 


Pa loke ta trata UNESCO su red di scolnan asocia (ASPnet) 
nos por menciona e siguiente ambicionnan. Un Scol UNESCO: 
. Ta intenta na construi e defensanan di paz den mente di 
su studiantenan; 

. Ta promove balor y principionan di UNESCO su 
constitucion y statutonan di Nacionnan Uni cu ta inclui 
derechonan fundamental y dignidad humano, igualdad di 
sexo, progreso social, libertad, husticia, democracia, respet pa 
diversidad y solidaridad internacional. 


Ora cu scol bira un scol di UNESCO e ta bay forma parti di 
un comunidad global di scolnan cu for di 1953 ta reconoci 
pa su rol den intercambia y plama balor pa comprension y 
cooperacion internacional y den stimula y promove innovacion 
den educacion. 


Un grupo di scol cu tin e interes pa bira un scol asocia na 
UNESCO ta haci esaki a base di un compromiso boluntario pa 
duna UNESCO su balor- y metanan un luga prominente den 
e scol. Ta tene cuenta cu esakinan den e maneho general, 
structura, les y proyectonan. Manera ya menciona ta traha pa 
crea un cultura di paz den cual comprension pa diferencia, 
creatividad, afinidad pa ciencia y innovacion y desaroyo 
sostenibel local y global ta esencial. 


Na final di e presentacion tabata tin espacio pa intercambio 


ONAN DI MUCHA Y 
NAN DI UNESC 


со 





di opinion y dialogo cu a resulta den feedback constructivo 
pa UNESCO mes y tambe e instancianan presente. Tambe 
a palabra cierto accionnan concreto manera presentacion 
riba nivel di scol y envolvimento di profesionalnan. UNESCO 
ARUBA ta satisfecho cu 31 persona di 17 organisacion tabata 
presente, cu por a splica e trabou di UNESCO y cu por a pone 
un simiya den tera fertil pa futuro cooperacion. 


ISLA (A 


Diabierna 26 November 2021 





VacunaTHON 60+: 


PROME, DI DO 

OS Y BOOSTER SHOT! 

VACUNA 
a 








a ( 
A / 








Pa medio di e comunicado aki, Departamento di Salud Publico 
- DVG - conhuntamente cu Ministerio di Turismo y Salubridad 
Publico ta informa cu diasabra awo dia 27 y diadomingo dia 
28 di november, 2021 lo ta organisando un edicion especial di 
VacunaTHON pa categoria di edad 60* na Ritz Carlton Hotel 
di 9:00 di mainta pa 4:00 di atardi, non-stop. 


Durante e dos dianan aki di VacunaTHON 60* e adulto mayor 
por bin busca su prome of di dos dosis of tambe e 'booster 
shot' si e adulto mayor ta cumpli cu e rekisitonan pa bin na 
remarka pa esaki. 


Ta importante pa e adulto mayor tene na cuenta cu e siguiente 
rekisitonan prome cu e bin busca su vacuna: 

- Pa ricibi e prome dosis e adulto mayor di 60 aña mester bin 
cu su AZV of si e no tin AZV un forma di identificacion legal. 

- Pa ricibi e di 2 dosis e adulto mayor mester a ricibi e prome 
vacuna (minimo 3 siman pasa of mas). Ora di bin busca e di 
dos dosis, e adulto mayor mester presenta su AZV y carchi di 
vacunacion anterior, si no tin AZV un forma di identificacion 
legal. 

- Pa busca e 'booster shot' e adulto mayor mester a ricibi e di 


2 dosis (minimo 6 luna pasa of mas). Pa busca e 'booster shot" 
e adulto mayor di 60 aña mester bin cu su AZV y su carchi di 
vacunacion anterior of si no tin AZV un forma di identificacion 
legal. Mayoria adulto mayor cu ta bin na remarke lo ricibi un 
invitacion di DVG via Aruba Health app of via telefon pa acudi. 
- Cuidadanonan cu no tin 60 aña ainda pero debi na nan 
condicion di salud comprometi a ricibi un verwijsbrief di 
specialista pa busca e 'booster shot', nan tambe lo por haci 
uso di e dos dianan aki pa pasa busca nan di 3 vacuna. 


Un yamada ta bay na famia di nos adultonan mayor di 60 pa 
haci uzo di e oportunidad aki y trece esnan grandi den famia 
pa busca nan vacuna sea prome, di dos of e 'booster shot y di 
e forma aki ta miho proteha conta e virus di CORONA. 


Participa den nos VacunaTHON y corda cu vacuna no ta 
solamente un acto di solidaridad y reponsabilidad conhunto 
сатіпаа niun hende por keda atras, pero mas tanto, vacuna ta 
un acto di amor pa bo mes, bo famia y bo pais! 


POR FABOR, NO DUDA MAS: VACUNA! 








“Wa caminda, pa dianan dü 

Ora di cera pa HORECA 1:00 AM y pa sector CASINO 2:00 AM 





Ө! НОВЕСА 


ТАРАВОСА 


e 
fa 


b COMERCIO 


5—5 





< Maximo 8 persona па mesa den 
restaurant, paden у pafo, 

+ Bars y Rumshops maximo 4 persona na 
mesa, paden y pafo. 

«Ora di cera ta 1:00 a.m. y Casino 2:00 a.m. 


Uzo di tapaboca ta keda obligatorio, den tur 
establecimento, induyendo gym y school. 


Comercio ta bek na 100% capacidad 
(cinema, tienda, supermercado, misa). 
Entiero ta permiti un maximo di 150 
persona (si espacio ta permiti). 





Plz ENTRETENIMENTO 
MUSICAL 





Ta permiti musica di background solamente 
y banda musical completo por toka. 


(AX) BEBİDANAN 
ALCOHOLICO 
Consumo di alcohol riba propiedad publico 


ta keda prohibi henter dia; entre otro pafo 
di supermercado, bar, restaurant y beach. 








te DEPORTE 


«Publico; Un maximo di 150 persona paden 
y 250 persona pafo. 





> 
"mz í GEBIEDSVERBOD 


Riba area publico: Parking lot, beach entre 





7:00 p.m. - 5:00 a.m. 


SAMENSCHOLINGS- 
VERBOD / AGLOMERACION 





Un maximo di 8 persona. 





YA BISHITA, FIESTA Y 


PL ENCUENTRO SOCIAL 
y 


Bishita na cas, fiesta y encuentro social na 
cas of otro caminda ta permiti, cu un 
maximo di 150 persona paden y 

250 persona pafo. 








ESTABLECIMENTO 


NOCTURNO 





“Ta permiti un maximo di 150 persona (si 
espacio ta permiti). 

« Den tur establecimento nocturno por tin 
solamente hende sinta. 

«Ta permiti musica di background 
solamente y banda musical completo por 
toka. 

“Nota permiti pista di bale. Solamente 
Satelite Dancing (canto di mesa). 











Na DVG: Dialuna pa Diabierna - 8:00 te cu 11:30 a.m. y 1:00 te cu 4:00 p.m. 





VACUNA WALK-IN 12+ 

www.arubacovid19.org 

Departamento di Salud Publico: 
UPDATE 26 DI NOVEMBER 2021 


Segun resumen di awe 16 persona a recupera y un total di 
28 caso nobo di COVID-19 a keda registra di cual 9 ta no- 
residente. E cifranan aki ta representa un ‘Positivity rate” bou 
di nos residentenan di 17%. 

E cantidad di casonan activo di COVID-19 pa awe ta 184 y 
cantidad di fayecidonan relaciona cu COVID-19 ta 174. Datos 
ta ilustra casonan nobo di COVID cu un average semanal di 


17 caso pa dia y un averahe di “positivity rate” semanal di 12% 
pa dia. 


Actualmente na Aruba tin 10 persona interna debi na COVID 
di cual den ICU tin 5 persona y riba piso general tin 5. Na 
Colombia tin actualmente 8 persona den ICU y 3 riba piso 
general. 
















RESIDENTE NO-RESIDENTE 
28 19 9 
Activo 184 149 35 
15933 14408 1525; 
16291 14727 1564 
174 170 4 
83583 - 5 
10 - - 
12 > 5 
, е 
HABITONAN РА КЕР, —— 
Salla / = — 





DENTEMPODI o  YVACUNACION 


ni uza productonan deriva di tabaco 


Huma y/of uza productonan deriva di tabaco ta habitonan hopi 
peligroso. Huma ta causa miles di morto pa aña rond di mundo. 
Tin malesanan cu por wordo preveni si bo keda sin huma, 
manera enfisema, cancer di boca, garganta y pulmon, como 
tambe algun malesa di curason. Si bo no ta huma, no cuminsa; 
y si bo ta huma, stop awo. Pa combati COVID-19 bo mester 
mantene bo salud y vacuna, ya cu ta comproba cu e vacuna tin 
un efectividad halto pa proteha bo y evita transmision. Ban uza 
tur e hermentnan cu nos tin pa caba cu e virus aki na nos isla! 


pl 


Laba man 
frecuentemente 


Uza tapa boca 
paden di tur lugar. 


Mantene 1.5M 
minimo di distancia 


© 

Felz Fin di Siman! 


EZ 





NorıcıA DI GOBIERNO 








